text: Paul Lehmann
  
  publiceret: 2021-10-24 10:29:34+02:00
  Paul Lehmann var en tysk filolog og middelalderforsker. Han var 1921-53 professor i latinsk middelalderfilologi i München. Lehmanns arbejdsfelt var især de middelalderlige biblioteker og overleveringen af den latinske middelalderlitteratur. Af hans vigtigste produktion kan nævnes Mittelalterliche Bibliothekskataloge Deutschlands und der Schweiz, 1-2 (1918-28) og Skandinaviens Anteil an der lateinischen Literatur und Wissenschaft des Mittelalters, 1-2 (1936-37).
  Flere af Lehmanns centrale afhandlinger er genoptrykt i Erforschung des Mittelalters. Ausgewählte Abhandlungen und Aufsätze, 1-5 (1941-62).